cyanic-selkie/wikianc huggingface dataset:
Rosens navn
Syvende dag (lørdag)
Inne i rommet sitter Jorge, han har lurt abbeden inn i en lønngang i veggen der han omkommer av oksygenmangel. Det var Jorge som var bibliotekar tidligere, men måtte fratre da han ble blind. Etter det har han viet seg til å forsvare bibliotekets hemmeligheter, bl.a. andre bindet av Aristoteles' Poetikken, som ble fjernet av Venanzio. Han hadde innsatt bladene i den boken med gift. De som kom i kontakt med den (Venanzio, Berengario og Malachia), døde etter en stund fra å ha slikket på fingrene for å bla. Berengario puttet den døde Venanzio opp i blodtønnen i frykt for at hans egne hemmeligheter skulle bli avslørt. Jorge hisset opp Malachia til å slå i hjel Severino, som også hadde hånd om boken. Abbeden truet med å åpne biblioteket for alle munkene, derfor drepte Jorge ham. Det fremgår ikke klart hvorfor Adelmo begikk selvmord, med det har å gjøre med skriftemålet han hadde hos Jorge og hva Jorge sa under det.
Folkeavstemningen om Norges tilslutning til EF 1972
Folkeavstemning om norsk tilslutning til EEC ble avholdt 24. og 25. september 1972. Resultatet ble et flertall på 53,5 prosent mot tilslutning. Valgdeltakelsen var på 79,2 prosent.
Niccolò Machiavelli
I eksil
Machiavelli ligger begravet i Basilica di Santa Croce i Firenze.
Folkeavstemningen om Norges tilslutning til EF 1972
Avstemningen var rådgivende og ikke politisk bindende, men etter tradisjonen fulgte Stortinget rådet fra folket. Spørsmålet ble behandlet på nytt i folkeavstemningen om Norges tilslutning til EU 1994. Også da sa flertallet nei til medlemskap.
Niccolò Machiavelli
Fyrsten
I dag er kanskje Machiavelli mest kjent for behandlingen av maktbegrepet som man finner i boken Fyrsten. Boken er skrevet som en tale til en kommende fyrste og fremstår som en praktisk håndbok for ledere (et fyrstespeil – derav navnet) som en filosofisk drøfting av begrepet makt.
Folkeavstemningen om Norges tilslutning til EF 1972
Bakgrunn
EEC ble opprettet i 1957 av Frankrike, Italia, Belgia, Nederland, Luxembourg og Vest-Tyskland i et forsøk på å veve de ulike landenes økonomier tettere sammen. Navnet var opprinnelig Det europeiske økonomiske fellesskap, men ble senere endret til Det europeiske fellesskap. I forbindelse med folkeavstemningen benyttet nei-siden seg av den førstnevnte betegnelsen mens ja-siden benyttet seg av sistnevnte. Alle de opprinnelige medlemslandene var medlemmer av NATO og OECD, og var en del av den vestlige alliansen under den kalde krigen. Norge, Storbritannia og Danmark tilhørte også denne vestlige alliansen, og tilslutning til EEC ble derfor raskt et aktuelt spørsmål. Forsøk på utvidelse ble imidlertid blokkert av Frankrikes president Charles de Gaulle både i 1961 og i 1967, og ikke før han hadde gått av i 1969 ble tilslutning fra nye stater gjort mulig.
Rosens navn
Syvende dag (lørdag)
William og Jorge har en siste diskusjon om latter, som belyser forskjellen på personlighetene deres. Jorge er styrt av frykt og er redd latteren kan rive ned de «evige sannheter» og advarer også William mot den, mens han har en helt annen åpen og offensiv innstilling: «Jeg ville kjempe. Jeg ville sette all min skarpsindighet opp mot andres skarpsindighet. Det kunne bli en bedre verden enn den hvor Bernardo Guis ild og glødende jern knuser Dolcinos ild og glødende jern.»
Folkeavstemningen om Norges tilslutning til EF 1972
Bakgrunn
I Norge var Sosialistisk Folkeparti (SF) og Norges Kommunistiske Parti (NKP) de eneste partiene som fra begynnelsen av gikk mot norsk tilslutning. Også innenfor Arbeiderpartiet (AP), Senterpartiet (SP) og Kristelig Folkeparti (KrF) var det enkeltrepresentanter som var mot, men de utgjorde sammen et forsvinnende mindretall av Stortingsrepresentantene. I 1967 vedtok Stortinget med 136 mot 13 stemmer å søke for andre gang.
Allerede i 1961 hadde Venstre lansert ideen om en folkeavstemning. Nei-organisasjonene Aksjon mot medlemskap i Fellesmarkedet med basis i venstresiden i arbeiderbevegelsen, Opplysningsutvalget av 1962 med basis i bondeorganisasjonene og Bergensutvalget mot EEC, som alle ble dannet i 1962 støttet også dette kravet dersom saken skulle bli aktuell. Den fremste motstanderen av folkeavstemning var AP, som mente at saken var for komplisert å avgjøre i en folkeavstemning. Det ble også foreslått å avholde nyvalg for å sikre legitimitet til et vedtak som ble gjort uten folkeavstemning, men da søknaden ble vedtatt sendt ble det også vedtatt at saken skulle avgjøres gjennom en rådgivende folkeavstemning.
Ja-siden
Den viktigste organisasjonen på ja-siden var organisasjonen Ja til EF og dens ungdomsorganisasjon Ungdomskampanjen for norsk EF-tilslutning, som senere skulle danne grunnlaget for Europeisk Ungdom. Også Europabevegelsen var aktiv denne gangen, men holdt seg i bakgrunnen etter at Ja til EF ble grunnlagt vinteren/våren 1972. På Stortinget var Høyre (H) det eneste rene ja-partiet, men også AP hadde et klart flertall av representanter som støttet tilslutning. Også i V og KrF var det mindretall som var for medlemskap. Mesteparten av massemedia støttet opp om ja-siden, omtrent 86 prosent av det samlede avisopplaget ble utgjort av ja-aviser, og det samme gjorde både LO og Norsk Arbeidsgiverforening.
Nei-siden
På nei-siden var Folkebevegelsen mot EEC og Ungdomsfronten mot EEC den viktigste organisasjonen. Arbeiderkomiteen mot EEC og dyrtid representerte venstrefløyen av nei-bevegelsen, men oppfordret fra slutten av 1971 medlemmene sine til også å jobbe for Folkebevegelsen. Blant Stortingspartiene var SP det eneste rene nei-partiet, men også V og KrF hadde vedtatt et nei til tilslutning, i tillegg var det et mindretall i AP, organisert i Arbeiderbevegelsens Informasjonskomité mot EEC (AIK), en aktiv del av nei-siden. Verken SF, NKP eller marxist-leninistene var representert på Stortinget, men var alle klare motstandere. Dagbladet var, i motsetning til i 1994, en nei-avis, det samme var enkelte lokalaviser samt aviser som Nationen, Friheten, Orientering og Klassekampen. Blant næringslivsinteressene var det fremfor alt innenfor landbruk og fiske at nei-siden sto sterkest.
Kampen om EF/EEC-tilslutning
I august 1972 slo statsminister Bratteli fast at han ville gå av dersom et flertall i folket sa nei til medlemskap. «En A-velger er en JA-velger» var slagordet. Begge sidene mobiliserte store folkemengder – Folkebevegelsen hadde på sitt meste over 110 000 medlemmer. Selv om begge sidene baserte seg på grasrotaktivisme var det like fullt en forskjell i at ja-siden bekledte regjeringsapparatet og det meste av massemedia. Dermed fikk ja-kampanjen i større grad preg av å være en elitekampanje ovenfra.
Rosens navn
Syvende dag (lørdag)
Jorge dreper seg selv ved å spise de forgiftede sidene i Poetikken. Før han dør klarer han å sette fyr på biblioteket. Brannen sprer seg til hele klosteret, som blir fullstendig ødelagt.
Folkeavstemningen om Norges tilslutning til EF 1972
Resultatet
Resultatet av folkeavstemningen ble et knapt, men klart nei-flertall. Resultatet for hele landet ble 46,5 prosent ja og 53,5 prosent nei. Valgdeltakelsen var på 79,2 prosent.
Fylkesvis
De fylkesvise resultatene er gjengitt i tabellen nedenfor:
Rosens navn
De siste blad
Etter at munkene har begravet de døde fra brannen, forlater alle det ødelagte klosteret. William og Adso skiller lag i München, langt senere får Adso høre at William døde under svartedauden. Som voksen får Adso mulighet til å gjense klosteret, alt ligger nå i ruiner. Adso finner rester av manuskriptene i biblioteket, som fragmenter av den store sannheten.
Folkeavstemningen om Norges tilslutning til EF 1972
Regjeringsskifte
Statsminister Trygve Bratteli i Arbeiderpartiregjeringen stilte i august 1972 kabinettsspørsmål til folket. Etter nederlaget i folkeavstemningen ble dermed makten overlatt til mindretallsregjeringen Korvald, bestående av Kristelig Folkeparti, Senterpartiet og Venstre.
Endringer i politiske partier
Valgresultatet førte til en rekke endringer i de politiske partiene.
Rosens navn
Referanser og intertekstuelle forbindelser
Rosens navn inneholder en rekke referanser til hendinger i moderne tid, og intertekstuelle forbindelser til senere litteratur. Dette er noe Eco er opptatt av, ved at leseren har gjort seg kjent med annen litteratur og historiske begivenheter åpner det seg nye lag i teksten:
Intertekstuell bruk av Rosens navn
I romanen Francis Meyers lidenskap av Henrik H. Langeland beskrives et fiktivt foredrag av Eco i Universitetets Aula, der teksten er en gjengivelse av innholdet i Randbemerkninger til Rosens navn.
Romanens navn
Tittelens mangetydighet er åpenbar, og Eco har selv uttalt at «En forfatter som har gitt sin bok tittelen Rosens navn må være forberedt på å møte mangfoldige fortolkninger til sin tittel.». Det har vært gitt flere forklaringsmodeller og referanser, til blant annet Pierre Abelard som William Shakespeare. Eco sier selv litt om den i Randbemerkninger til Rosens navn. Opprinnelig hadde han tenkt på andre titler, som Forbrytelsens kloster og Adso fra Melk. Han påstår at han kom til å bruke den endelige tittelen fordi begrepet rose gir leseren mange tolkningsmuligheter under lesningen. Romanen avsluttes med et sitat fra benediktinermunken Berhard fra Morlas i det tolvte århundre: «Stat rosa pristina nomine, nomina nuda tenemus» («For den rosen som en gang var, er bare et navn, det vi har igjen er et nakent navn»). Som semiotiker er han fascinert av at ting som har forsvunnet eller aldri har eksistert, likevel kan leve ved sitt navn, hvordan dette reflekteres i romanen overlater han til leseren å tolke.
Filmatiseringer
I 1986 ble romanen filmatisert, med Sean Connery og Christian Slater i hovedrollene.
Niccolò Machiavelli
Fyrsten
Bokens tilnærming til makt oppfattes som like aktuell i dag som på 1500-tallet, selv om tankene om temaet både den gang og nå blir kritisert av enkelte for å være kyniske. Machiavelli er tydelig på at en makthaver har rett til å bruke alle midler i statens interesse, men dette forutsetter en uklanderlig personlig moral, og at statens interesser og fyrstens personlige interesser må holdes skarpt adskilt.
Eduardo dos Reis Carvalho
Eduardo dos Reis Carvalho, eller bare Eduardo (født 19. september 1982) er en portugisisk fotballtrener og tidligere fotballspiller som er keepertrener for SC Braga.
Niccolò Machiavelli
Fyrsten
Utsagnet «hensikten helliger midlet» blir av og til tillagt Machiavelli, men det er ikke et sitat av ham. Feilen kan skyldes at dette er en av flere mulige, men kanskje en noe ekstrem tolkning av hans verk Fyrsten, men tolkningen overser viktige elementer i hans drøfting.
Eduardo dos Reis Carvalho
Eduardo ble født i Mirandela i Bragança-distriktet. Han fikk ikke gjennombruddet sitt som profesjonell fotballspiller før han var i midten av 20-åra. Han begynte sin karriere i Braga, men sine første kamper i den portugisiske toppdivisjonen fikk han på lån til Beira-Mar i 2006/07-sesongen.
Niccolò Machiavelli
Fyrsten
Machiavellis egentlige hensikt med Fyrsten var ikke så åpenbar på overflaten. Machiavelli var republikaner - han mente personlig at det beste for de italienske bystater ikke var fyrsteveldet, men den republikanske styreformen. Dette fremkommer ikke åpent uttrykt i boken, men enkelte av hans sentrale råd til fyrsten av Firenze er egnet til å fremme det republikanske mål.
Eduardo dos Reis Carvalho
Den neste sesongen (2007/2008) ble Eduardo lånt ut til Vitória, og ble en nøkkelspiller i laget som vant den portugisiske ligacupen. I finalen reddet han tre straffespark i straffesparkkonkurransen i finalen mot Sporting.
Niccolò Machiavelli
Andre verk
Trolig ville det vært vanskelig å finne noen som åpent erkjenner at han har latt seg influere av Fyrsten. Hans avhandlinger (med titlene Discorsi), har i stedet mange henvist til, som John Locke og Charles Montesquieu. Det Fyrsten mangler av etiske standpunkt finnes i høyere grad i disse. Discorsi sopra la Prima Deca di Tito Livio er en avhandling om Livius, hvor Machiavelli uttrykker sympatier med republikkanisme og kritikk mot pontifikatet. Kontrasten mot idealen man kan lese ut av Fyrsten er så iøynefallende at de ikke kan overses når de leses, om forfatterens intensjon skal tas med i betraktningen.
Eduardo dos Reis Carvalho
I 2008/09-sesongen kom han tilbake til Braga, der han spilte alle kampene i ligaen og UEFA-cupen.
Niccolò Machiavelli
Andre verk
Sven-Eric Liedman anser at Machiavellis politiske teorier kan sammenfattes i tre punkter:
Eduardo dos Reis Carvalho
Landslaget
Etter fotball-EM i 2008 tok landslagmanageren til Portugal, Carlos Queiroz med Eduardo i den nye landslagstroppen som han bygde opp til VM-kvalifiseringen til fotball-VM i 2010. Han fikk sin landslagsdebut 11. februar 2009 i 1-0 seieren over Finland i en privatlandskamp. Han spilte også resten av VM-kvalifiseringskampene i 2009.
Han ble tatt ut i s EM-tropp til EM i Frankrike 2016.
Niccolò Machiavelli
Andre verk
Liedman sammenligner ham med Marsilius av Padova, og legger hans idéer til de forutsetninger som også førte til reformasjonen: bruddet mellom kirken og staten, og en framvoksende borgerklasse med den endrede sosioøkonomiske situasjonen som dette innebar.
Rosens navn
Filmatiseringer
I 2018/19 ble det produsert en dramaserie i 8 deler basert på romanen, regissert av Giacomo Battiato og med John Turturro i rollen som  William av Baskerville, Rupert Everett som inkvisitoren Gui, og Damian Hardung som Adso. Serien var tilgjengelig på NRK fra 26. mai 2019.
Niccolò Machiavelli
Andre verk
Andre verk Machiavelli skrev som ennå leses er den kyniske komedien Mandragola og et historieverk om Firenze.
Machiavellis betydning
Machiavellis verk er noen av de viktigste kildene til renessansens politiske idéverden. Han sammenlignes ofte med sin venn Francesco Guicciardini, som var minst like desillusjonert, og som også skrev et historieverk om Firenze.
Sett i et idéhistorisk perspektiv settes Machiavelli vanligvis i relasjon til renessansens brudd med det middelalderske teokratiske statsbegrepet som bygget på Augustinus' Gudsstaten. Legitimeringen av staten ble stadig mer sekularisert, og krevde nye forklaringer i forbindelse med at pontifikatets stat i enda høyere grad begynte å bli sett som en verden i verden, eller underordnet kongedømmet, men i samtlige tilfeller fratatt den verdslige makten. Ut fra dette perspektivet har Machiavelli iblant fått æren for å ha grunnlagt den moderne statsvitenskapen.
Det finnes ulike oppfatninger om hvor dyptgående og på hvilken måte hans konkrete idéer har blitt en del av vestens politiske idéhistorie. Ifølge John Pocock med fler ligger idéene bak såvel Fyrsten som Discorso til grunn for den amerikanske konstitusjonen. Bertrand Russell mener at Machiavelli i Discorsi tar opp idéer i Platons Statsmannen og utvikler teorien om maktbalansen, og at han dermed er en viktig bakgrunn for liberalismens intellektuelle arv. Liedman på sin side ser likheter mellom Machiavelli og Thomas Hobbes, og lar spørsmålet om hvorvidt disse er forbilder for den moderne totalitære staten stå åpent.
Psykologi
Machiavellisme er også en term som noen psykologer anvender for å beskrive en persons tilbøyelighet til å være følelsesmessig kald og uberørt, som har en tendens stille seg over konvensjonell moral ved å bedra og manipulere andre. På 1960-tallet utviklet Richard Christie og Florence L. Geis en test for å måle en persons nivå av machiavellianisme.
Adolf Erik Nordenskiöld
Nils Adolf Erik Nordenskiöld (født 18. november 1832 i Helsingfors, død 12. august 1901 på Dalbyö i Västerljung) var en finlandssvensk friherre, geolog, mineralog, polfarer og oppdagelsesreisende. Han ble leder av Svenska Akademien 1893.
Nordenskiöld var sønn av Nils Gustaf Nordenskiöld og Margaretha Sophia Haartman. Han giftet seg i 1863 med friherrinnen Anna Maria Mannerheim, og var således inngiftet onkel til marskalk Mannerheim.
Blyberggata
Blyberggata er ei kort, smal gate med kun tre boligadresser i dag. Den ligger direkte vest for den sørligste delen av Sankthanshaugen, på Nordsiden av byen, og preges av villahusbebyggelsene i området.
Adolf Erik Nordenskiöld
Nordenskiöld ledet fem forskningsreiser til Svalbard (1858, 1861, 1864, 1868, 1872/73) og en ekspedisjon til Vestgrønland (1870). Senere dro han til arktiske Karahavet og til elva Jenisej (1875, 1876). Mest kjent ble han for reisen med skipet Vega fra 1878 til 1880, da han fant nordøstpassasjen.
Biografi
Adolf Erik Nordenskiöld ble født i Finland, og både studerte og tok sin doktorgrad ved universitetet i Helsingfors. Han disputerte i 1857. Karrieren i Finland fikk en plutselig slutt etter at Nordenskiöld holdt en festtale som opprørte de russiske myndigheter. Nordenskiöld var både liberal og finsk nasjonalist, og håpet at Finland skulle kunne gjøre seg fritt fra Russland, et syn som ikke var populært hos de russiske myndigheter.
Nordøstpassasjen
Etter å ha kommet til Sverige, ble Nordenskiöld i 1858 professor ved Naturhistoriska riksmuseets mineralogiske avdeling. Det var i denne egenskap og i statlig svensk regi, at han gav seg ut på sine første arktiske ekspedisjoner sammen med professor Otto Torell for å utforske Spitsbergen. Etter en stund opphørte den statlige støtten till Nordenskiölds eventyr, men denne fant da den private mesenen Oscar Dickson, som var grossist. Med Dicksons økonomiske bistand fortsatte Nordenskiöld å gjøre flere ekspedisjoner til det arktiske området. Han bar lenge på en interesse for å utforske muligheten for å reise fra Atlanteren til Stillehavet gjennom å seile nord for Sibir, den såkalte Nordøstpassasjen. Først 1878 fantes mulighetene for å sette i gang med dette. I tillegg til Dickson sto kong Oscar II som finansierer for vågestykket. Til sin disposisjon hadde han et ombygget hvalfangstfartøy som het Vega under befal av løytnant Louis Palander.
Fartøyet Vega drog ut fra Tromsø den 21. juli 1878 og passerte Kapp Tsjeljuskin den 19. august, så langt alt vel. Men den 28. august frøs det fast og såvel Nordenskiöld som hans fartøy ble sittende i ti måneder i pakkisen. Tiden ble utnyttet til forskning, først og fremst etnologisk sådan. Man studerte tsjuktsjerne, et isolert folkslag man kom i kontakt med.
Til slutt endte eventyret i triumf, da fartøyet kom løs og kunne seile de siste 100 sjømilene til Beringstredet og fullbyrde sin reise til Stillehavet med alle deltagere i behold. Ryktet om bragden å ha funnet Nordøstpassasjen spredte seg over verden og hjemreisen ble en triumfferd rundt Asia og Middelhavet med sluttstasjon i Stockholm den 24. april 1880. Hele Stockholm var i festrus da Vega landet. På kongens ordre skulle Nordenskiöld ikke gå i land på svensk mark før ved slottet. Der stod ekspedisjonsmedlemmenes initialer skrevet i ildskrift. Den stolte finansier og konge, Oscar II, opphøyet Nordenskiöld til friherre og adlet Palander (som tok navnet av Vega) for deres bedrifter. En skriftlig redegjørelse for ekspedisjonenes ferd, eventyr og bedrifter ble gitt ut i fem bind.
Meningen med å forsere nordøstpassasjen var å åpne den som handelsvei. Dette var før den transsibirske jernbanen fantes. Drømmen gikk aldri i oppfyllelse. Vegaferden viste at det var umulig å utnytte nordøstpassasjen kommersielt. Det som ble ansett for å være den varige verdien av ferden var i stedet de vitenskapelige undersøkelser man gjorde, noe som egentlig ikke var hensikten, men en konsekvens av innefrysingen.
Et monument over det som ble kjent som Vegaekspedisjonen, bekostet gjennom en innsamling til 50-årsjubileet, står ved Naturhistoriska Riksmuséet i Stockholm.
Oppkalt i hans navn
I tillegg er Kapp Nordenskiöld på Bjørnøya oppkalt etter Adolf Erik Nordenskiöld.
Endre Midtstigen
Endre Midtstigen (født 13. mars 1986) er en tidligere norsk skuespiller. Han er mest kjent for sin rolle i filmen Fritt vilt (2006). Midtstigen vokste opp på Otta i Sel kommune i Oppland. Han er utdannet psykolog fra Universitetet i Oslo.
Norsk Bartender Forening
Norsk Bartender Forening, forkortet NBF, er en norsk interesseforening for bartendere. NBF er politisk nøytral og ikke medlem av noen fagforbund. Medlemmer opptas i foreningen gjennom en praktisk og teoretisk prøve. Foreningens hovedmål er å utvikle faget slik at norske bartendere blir så dyktige som mulig. Dette skjer gjennom konkurranser, kurs og nettverksbygging. Foreningen har medlemmer fra hele Norge og er delt i seks seksjoner hvor hver seksjon har et eget styre.
Norsk Bartender Forening ble stiftet av åtte bartendere 6. oktober 1949 på restauranten Regnbuen i Oslo under navnet Oslo Bartender Club. Foreningens første president var Arne Normann. I 1952 ble foreningen medlem i International Bar Association (IBA), den internasjonale bartenderforeningen. Medlemsantallet har siden økt jevnt og var 350 ved utgangen av 2004. Alle medlemmene er også medlem av IBA. Det nasjonale bartendermesterskapet arrangeres hvert år der vinnerne representerer Norge i VM.
Maddalenaøyene
Maddalenaøyene (italiensk: Arcipelago della Maddalena) er en øygruppe i Bonifaciosundet mellom Korsika og Sardinia i Italia. Den består av sju større øyer og flere småøyer.
Geografi
Den største øya er La Maddalena og de andre seks øyene er (fra størst til minst): Caprera, Spargi, Santo Stefano, Santa Maria, Budelli og Razzoli. Bare Maddalena, Caprera og S. Stefano har bosetning.
Maddalenaøyene ligger nær det kjente turiststedet Costa Smeralda og har det samme krystallklare vannet og granittklippene. Øyene har òg et rikt dyreliv. Øyene er en del av nasjonalparken Parco Nazionale Arcipelago di La Maddalena.
Historie
Øyene har vært bosatt siden førhistorisk tid. Romerne kalte øyene for Cunicularia og de var et travelt skipsfartområde i det andre og første tusenåret f.Kr. Maddalenaøyene har alltid vært strategisk viktige og var årsaken til en strid mellom Republikken Pisa og Republikken Genova på 1200-tallet. Dette førte til at de ble forlatt i lange tider før gjeterne fra Korsika slo seg ned her i lag med de første bosetterne på Sardinia på 1500-tallet. Napoléon Bonaparte, Admiral Nelson og særlig Giuseppe Garibaldi hadde alle historiske bånd til dette området.
I dag
I dag er det en marinebase for NATO med amerikanske atomubåter på St. Stefano. Administrativt hører øyene til provinsen Olbia-Tempio etter at de ble flyttet fra provinsen Sassari i 2005. Det er ferjesamband fra Palau på Sardinia til La Maddalena. Det er bare veier på La Maddalena og Caprera.
Atradius
Atradius er et nederlandsk kredittforsikringsselskap. Markedsandelen i Norge er omkring 50 %.
Atradius er et av verdens største kredittforsikringsselskaper og er tilstede i mer enn 50 land. Selskapet hadde 3.426 ansatte og omsatte for EUR 2,4 milliarder i 2022. Selskapet ble vurdert som A (excellent) outlook stable av A.M. Best og A2 outlook positive av Moody's i 2022.
Gruppen er et konsern dannet gjennom sammenslåing av flere internasjonale kredittforsikringsselskaper med tilhold i Australia, Belgia, Danmark, Frankrike, Tyskland, Irland, Italia, Mexico, Nederland, Norge, New Zealand, Storbritannia og USA. Konsernet har hovedkontor i Amsterdam, og er eid av spanske Grupo Catalana Occidente.
Historie
Røttene til Atradius finnes i det tyske forsikringsselskapet Gerling-Konzern Speziale Kreditversicherung (Gerling Credit) sitt oppkjøp av det nederlandske forsikringsselskapet Nederlandsche Credietverzekering Maatschappij (NCM) i 2001. Selskapet fikk deretter navnet GERLING NCM.
Gerling Credit ble etablert i 1954 som kredittforsikringsdelen av forsikringskonsernet Gerling-Konzern i Köln. I 1962 åpnet det sin første internasjonale filial i Sveits og var det første private kredittforsikringsselskapet som tilbød denne type kredittforsikring.
John Campbell (bassist)
John Campbell (født 30. september 1972) er bassisten i det amerikanske bandet Lamb of God. Han var med å skape bandet, da under navnet Burn the Priest, sammen med Mark Morton og Chris Adler på Virginia Commonwealth University i 1990.
Atradius
Historie
Både Gerling Credit og NCM hadde gjort sine egne oppkjøp før sammenslåingen, herunder NCM sitt oppkjøp av den kortsiktige delen av virksomheten til den britiske regjeringens Export Credit Guarantee Department (ECGD) i 1991, og Gerling Credit sitt oppkjøp av private forsikringsselskaper som Namur Assurances du Crédit S.A., Belgia, i 1994, som begge har sin egen historie tilbake til kredittforsikringens opprinnelse rundt 1919.
Det internasjonale konsernet skiftet navn til Atradius i 2004. I 2008 fusjonerte konsernet med det spanske kredittforsikringsselskapet Crédito y Caución, grunnlagt i 1929, og fikk dermed ytterligere fotfeste i den spansktalende verden.
Atradius Group er i dag en sammenslutning av internasjonale kredittforsikringsselskaper og tilknyttede organisasjoner over hele verden.
Selv om holdingselskapet Atradius N.V. nå har spansk eierskap, ligger hovedkontoret fortsatt i Amsterdam, Nederland
Produkter
Atradius sine produkter og tjenester hjelper bedrifter med å håndtere risikoen for betalingsmislighold - risikoen for at en kjøper ikke betaler for produktene eller tjenestene de kjøper på kreditt.
Disse produktene omfatter
Ledelse
Atradius N.V. er et aksjeselskap organisert i henhold til nederlandsk lov med et styre og et representantskap.
Representantskapet har ti medlemmer og er ansvarlig for å overvåke og veilede Atradius' generelle virksomhet og styrets retningslinjer. Representantskapet består av:
LAUTOM contemporary
LAUTOM contemporary var et privat galleri, eiet og drevet av den kunst- og kuratorutdannede. Det ble etablert i 2007 og holdt til i Colletts gate 6 i Oslo. Galleriet mistet sine lokaler på ettersommeren 2012, og annonserte at de la ned galleridriften på nyåret 2013.
Profil
Lautom contemporary var et galleri for samtidskunst. Det etablerte seg som et galleri for yngre norske kunstnere som ikke hadde noen representasjon fra tidligere, som Øystein Aasan, Ane Mette Hol, og Toril Johannessen, samt første galleri-representasjon av litt eldre kunstnere som Marit Følstad,  og Victor Lind. Galleriet ga også yngre kuratorer som, Erlend Hammer, Tommy Olsson og muligheter til å realisere gruppeutstillinger uavhengig av galleriets kunstner- og øvrig utstillingsprofil.
I 2009 fikk Lautom sin internasjonale debut med deltakelse på messene, og  09, videre har galleriet deltatt på  i Basel i 2010 og 2011,  i 2011 og 2012,  i 2012, og sommeren 2012 deltok galleriet på kunstmessen Art Basel.
Diána Igaly
Diána Igaly (født 31. mai 1965, død 8. april 2021) var en ungarsk sportsskytter. Under Sommer-OL 2000 i Sydney tok hun bronsemedalje i skeet, og fire år senere tok hun gullmedaljen i samme øvelse under Sommer-OL 2004 i Athen.
NTT Publishing
NTT Publishing Co., Ltd. (エヌ・ティ・ティ出版株式会社) er et japansk plateselskap eid av Nippon Telegraph and Telephone. De er best kjent for å utgi Final Fantasy-album.
Jennifer Beals
Jennifer Beals (født 19. desember 1963 i Chicago i Illinois) er en amerikansk skuespillerinne og tidligere fotomodell, kjent for hovedrollen i filmen Flashdance (1983) og som Bette Porter i TV-serien The L Word. Hun har opptrådt i mer enn 50 filmer.
Beals var gift med Alexandre Rockwell fra 1986 til 1996, og siden 1998 har hun vært gift med Ken Dixon. Hun og Dixon fikk en datter i oktober 2005.
Panafrikanske farger
De panafrikanske fargene viser til to sett farger; noen ganger brukes begrepet om rødt, gult og grønt, andre ganger om rødt, svart og grønt.
Det første fargesettet finner vi igjen på mange afrikanske flagg, og det har sin opprinnelse i Etiopia, hvor også rastafaribevegelsen har hentet fargene sine. Med unntak av en liten periode med italiensk okkupasjon var Etiopia ikke under europeisk kontroll i kolonitiden, og landet ble på grunn av dette beundret av mange afrikanske land som nettopp hadde fått sin uavhengighet. Bruken av fargene i deres eget flagg ble en konsekvens av dette, og den første afrikanske staten som tok fargene i sitt nye flagg var Ghana i 1957.
Mange afrikanske land fulgte etter, og fargene har også blitt tatt i bruk av mange panafrikanske organisasjoner verden rundt. Også land utenfor Afrika tok fargene i sine flagg for å vise tilhørigheten til Afrika. Et eksempel på dette er Grenada.
Det andre fargesettet, rødt, svart og grønt, blir av andre sett på som de egentlige panafrikanske fargene på grunn av det fargene symboliserer. Rødt er for det blodet som er spilt i kampen for frihet, svart er for de svarte menneskene og grønt er for naturrikdommen i Afrika. Fargene ble tatt i bruk i 1920 på grunn av mangelen på afrikanske fellessymboler.
Ikke alle flagg med de panafrikanske fargene representerer en forbindelse med Afrika. Litauens flagg bruker rødt, grønt og gult uten relasjon til Afrika. Det samme gjør Guyana, men selv om en stor del av befolkningen er av afrikansk opprinnelse har altså ikke fargene i flagget noe med dette å gjøre.
Nåværende flagg med de panafrikanske fargene
De følgende flaggene kombinerer tre eller fire av fargene rød, svart, grønn og gul for å symbolisere den afrikanske tilhørigheten.
John Ellerton
John Ellerton (født 16. desember 1826 i Clerkenwell, Middlesex, død 15. juni 1893 i Torquay, Devon) var en britisk hymnolog, salmedikter og prest som virket flere steder i England.
Salmer
Ellerton skrev eller oversatte minst 86 salmer. Hans salme «Den dag du gav oss, er til ende» kom med i Norsk Salmebok og Norsk salmebok 2013, oversatt til norsk av Johannes Smemo.
I The English Hymnal with Tunes fra 1933 er han representert med sju egne salmer og to bearbeidelser:
Agnolo Gaddi
Agnolo Gaddi (født ca. 1350, død 1396 i Firenze) var en italiensk maler som var virksom fra 1369 til 1396. Han var sønn og elev av maleren Taddeo Gaddi.
Arbeidene hans inkluderer fresker i koret i Santa Croce i Firenze og også:
Giorgio Vasari har med en biografi over Agnolo Gaddi i sin Lives of the Most Excellent Painters, Sculptors, and Architects.
Ivilikasiup atuarfia
Ivilikasiup atuarfia (Ivilikasiup skole) er en skole i den lille bygden Ikamiut på vestkysten av Grønland. Bygden har 66 innbyggere.
Bygningene er fra 1970- og 80-tallet. Siden skolen har bare 22 elever til sammen, deles elevene inn i 3-4 klasser, som dekker 1. til 9. klassetrinn. Skolen har ansatt en lærer og to timelærere.
Skolestyret har 5 medlemmer, og rektor er Kirsten Johansen.
Ikamiut
DigiCube
DigiCube Co., Ltd. (株式会社デジキューブ) var et japansk selskap etablert som et datterselskap av systemutvikleren Square 6. februar 1996. Deres hovedkvarter lå i Tokyo, Japan. De utga blant annet videospill, leketøy, bøker og CD-er. DigiCube gikk konkurs 26. november 2003.
Trisa Hayes
Trisa Hayes Laughlin (født Trisa Hayes 14. mars 1969) er en tidligere fribryter kjent under navnet Beulah McGillicutty.
Dâmbovița (fylke)
Dâmbovița er et fylke (județ) i Romania. Det ligger i regionen Valakia. Administrasjonssenteret er byen Târgoviște. Fylket hadde 518 745 innbyggere ved folketellingen i 2011.
Trisa Hayes
Hun er gift med ECW stjernen Tommy Dreamer.
Dâmbovița (fylke)
Administrativ inndeling
Fylket har to municipiu, fire byer og 76 comună.
Gullfjellet
Gullfjellet er høyt nok til å fungere som nedbørsintensivator. Vassdragene og vannene der fungerer som hoveddrikkevannskilde for store deler av Bergensregionen.
Friluftsliv
Gullfjellet er populært som turterreng for mange bergensere, noe som har ført til flere redningsaksjoner i årenes løp. Der er flere turstier som er merket med varder som kan være vanskelige å finne i dårlig sikt. Der er flere skrenter og stup, foruten at bekkeløpene kan svulme opp på kort varsel.
Fra øst ved Gullbotn:
Fra vest ved Osavatnet:
Levekårsone
Bergen kommune er inndelt i 51 levekårsoner. En av disse har navnet Gullfjellet, og består av grunnkretsene Hjortland, Haugland, Mjeldheim, Skuggestranda, Trengereid, Borgo, Unneland, Dyngeland, Totland, Samdal og Kaland. Disse er små bygdesamfunn preget av spredt bebyggelse i landlige omgivelser med jordbruk og fjellvidder. Levekårsonen Gullfjellet har til sammen 3 927 innbyggere 1. januar 2015, og et samlet landareal på 162,03 km² (36,4 % av kommunens areal).
Luke Pritchard
Luke Pritchard (født 2. mars 1985) er en engelsk musiker. Han er vokalist, rytmisk gitarist og låtskriver i det engelske indie rock bandet The Kooks. På scenen pleier Pritchard å spille på «Gibson» akustisk gitar eller «Fender thinline telecaster».
Mascarpone
Mascarpone er en mild kremet friskost laget av crème fraîche og fløte som koaguleres med osteløype (eller for eksempel sitronsyre), og noen ganger tilsettes det også kjernemelk. Etter koaguleringen fjernes mysen uten pressing eller lagring.
Mascarpone er melkehvitt i fargen og har en fast, smørbar konsistens, og undertoner av kokos i smaken. Når den er frisk, lukter den av melk og fløte, og den brukes ofte i stedet for smør til å gi fylde i risotto. Mascarpone er dessuten en av hovedingrediensene i tiramisù. Fettprosenten ligger typisk omkring 75.
Mascarpone brukes ofte som en spesialitet i diverse retter fra Lombardia nord i Italia, og stammer tilsynelatende fra området mellom Lodi og Abbiategrasso, sørvest for Milano, formentlig fra det sene 16.- eller 17. århundre. Navnet sies å komme fra más que bueno («bedre enn godt» på spansk) eller fra mascarpa, et melkeprodukt laget av mysen fra stracchino eller lagret ost. Alternativt kunne det komme fra mascarpia, det lokale uttrykk for ricotta; det lages imidlertid ikke på samme måte, og ricotta er i motsetning til mascarpone basert på myse.
Fédération Internationale de Volleyball
Fédération Internationale de Volleyball, forkortet FIVB, er en internasjonal sportsorganisasjon, godkjent av Den internasjonale olympiske komité som den eneste godkjente representant for volleyball og sandvolleyball.
FIVB leder og utvikler volleyball- og sandvolleyballspillet og arbeider for at det skal bli en viktig mediasport. FIVB ble stiftet i 1947 og har sitt sete i Lausanne i Sveits. 222 nasjonale volleyballforbund er tilsluttet FIVB.
FIVB arrangerer VM i volleyball og VM i sandvolleyball. FIVB regner seg som en av de tre største internasjonale idrettsorganisasjoner med 33 millioner utøvere med lisens.
Liste over Philadelphia Flyers-spillere
Liste over Philadelphia Flyers-spillere inkluderer spillere som har spilt en grunnseriekamp eller sluttspillkamp for Philadelphia Flyers siden klubben ble etablert i 1967. 500 forskjellige spillere har spilt for the Flyers, som spiller i National Hockey League (NHL).
Den 14. oktober 2008 hadde 43 målvakter og 457 utespillere spilt minst en serie eller sluttspillkamp med Philadelphia Flyers siden laget ble med i NHL. The Flyers vant Stanley Cup i 1974 og 1975 med totalt 26 spillere. 17 av dem var med å vinne begge årene. De 500 medlemmene gjennom historien er med i listen under med statistikk som er komplett helt til 2007-08 sesongen.
Nøkkel
{{legend|#CFECEC||border=#AAAAAA}} Stanley Cup vinner for Flyers. {{legend|#CCFFCC||border=#AAAAAA}} Spiller for Flyers under 2008–09 sesongen
Keepere
Note: Dette er sist opptatert i slutten av 2007–08 sesongen
Askeladden og de gode hjelperne
Askeladden og de gode hjelperne er et eventyr om Askeladden fra Asbjørnsen og Moes samlinger av norske folkeeventyr fra omkring 1850. Det er et undereventyr som ble utformet av Peter Chr. Asbjørnsen. Vi vet med sikkerhet at Asbjørnsen fikk eventyret fra skolemester Hans Hansen Pillarviken fra Lalm i Gudbrandsdalen.
Eventyret ble trykket første gang i Juletræet for 1851 under tittelen «Askeladden, som skulde bygge Skib, der gik baade Land og Vand». Eventyret ble overført til film i 1961 i regi av Ivo Caprino.
Handling
Kongen lyser ut kongsdatteren og halve kongeriket til den som lager et skip som kan fly og gå på bakken. Per og Pål forsøker seg først, og på veien møter de en mann som spør hva de er på vei for å gjøre og hva de har i sekkene sine. De lyver, og det de hugger blir bare til trau og i sekken finner de møkk. Når Askeladden prøver seg, møter han den samme mannen og får hjelp av ham når han forteller hva slags ærend han er ute i. Mannen bygger skipet mens Askeladden sover, og når han er ferdig får han beskjed om å ta med seg alle han møter på sin reise med skipet. Og Askeladden får med seg seks forskjellige skapninger, som alle besitter overnaturlige evner, men som i utgangspunktet ikke virker så nyttige. En av dem blir aldri mett, en er konstant øltørst, en kan høre gresset gro, en kan sikte like til verdens ende, en er så lett til beins at han kan flyge til verdens ende på under fem minutter og en har sju somre og femten vintre i kroppen.
Vel fremme på kongsgården liker ikke kongen synet av Askeladden og gir ham ytterligere seks prøver. Askeladden ber om å få ta med seg en hjelper til hver og en av oppgavene, og ved å velge rett hjelper til hver prøve, greier han å løse dem. Dermed får Askeladden kongsdattera og kongeriket med.
Hellige Olga menighet - Den russisk ortodokse kirke
Hellige Olga menighet i Oslo er en russisk-ortodoks menighet tilknyttet Moskvapatriarkatet. Den har sine gudstjenester i Vår Frelsers ortodokse kirke i Akersveien, ved den østre hovedporten til Vår Frelsers gravlund.
I 2015 hadde Hellige Olga menighet registrert drøyt 3000 medlemmer og i 2017 fikk menigheten tilskudd for 3206 medlemmer. Størstedelen er russisktalende innvandrere som har kommet til Norge i de senere tiår. Også nordmenn og andre nasjonaliteter er representert.
Dei Nynorske Festspela
Dei Nynorske Festspela er en årlig mønstring av nynorskorientert kultur. Alt fra litteratur og nynorskhistorie til musikk og billedkunst er representert.
Festspillene ble første gang arrangert i august 1992 under navnet Nynorsk Festspelveke. Siden 2000 har stiftelsen Nynorsk kultursentrum hatt ansvaret for arrangementet. Festspillene blir i dag holdt i Ivar Aasen-tunet og andre steder i Volda og Ørsta den siste uka i juni. Programmet består blant annet av opplesninger, litteratursamtaler, språkdebatter, prisutdelinger, konserter og kunstutstillinger.
Hellige Olga menighet - Den russisk ortodokse kirke
Hellige Olavs kapell på Stiklestad er eid av menigheten.
Dei Nynorske Festspela
Hvert år utnevner Dei Nynorske Festspela en dikter som opptrer flere ganger i løpet av festpilluka og en billedkunstner som stiller ut noen av sine verk. I de siste åra har blant annet Olaug Nilssen, Frode Grytten, Åse-Marie Nesse, Einar Økland og Marie Takvam vært festspilldiktere, mens Astrid Eidseth Rygh, Margreth Olin og Raymond Klæbo har vært festspillkunstnere.
Prisen Årets nynorskbrukar blir også delt ut under festspillene. Vinnere av denne prisen har vært Ringstabekk skole i Bærum, Martin Toft, redaktør for universitetsavisa Uniforum, den nynorske rappegruppa Side Brok, idrettsutøveren Kari Traa og forlagsredaktøren Guri Vesaas.
I 2006 markerte fastspillene også hundreårsjubileet til Noregs Mållag.
NRK Hordaland
NRK Hordaland var NRKs distriktskontor i Hordaland fylke. Hovedkontoret lå i Bergen sentrum, tidligere lokasjon var på Minde. NRK Hordaland hadde 135 ansatte innen TV, radio og internett og var NRKs største distriktskontor. NRK Hordaland produserte daglige lokale radiosendinger for Hordaland og Vestlandsrevyen, lokale TV-nyheter for Hordaland og Sogn og Fjordane. I tillegg lages dokumentarer, Brennpunkt-episoder, Glimt av Norge og enkeltserier som Nomino, Dialektriket og Norsk attraksjon.
Høsten 2017 ble hovedkontoret flyttet fra Minde til Media City Bergen i Bergen sentrum.
Provolone
Provolone er en italiensk røkt ost av kumelk. Den produseres særlig i nordlige Italia. Den kan ha en avlang form som en stor salami, eller i større format rund.
Den er en modnet pasta filata-ost med opphav i Campania nær Vesuv, der den fortsatt produseres i pære- pølse- og koniske former. Den viktigste regionen for provoloneproduksjon er senere blitt det nordvestre Italia, og ikke minst byen Cremona.
Variantene som går under navnet Provolone Valdapana er opphavsbeskyttet. De kommer fra områdene rundt Posletten, og har produksjonssteder i Cremona, Piacenza, Brescia, Verona, Vicenza, Rovigo, Padova, Lodi, Bergamo, Mantova, Trieste.
FLK «Kosmos II»
FLK «Kosmos II» var et hvalkokeri som ble bygget i 1931 for Anders Jahres hvalfangstselskap A/S Kosmos II, et søsterselskap til A/S Kosmos. Etter å ha gått rett i opplag første sesong, fanget den i sin første fangstsesong 1932/33 1 979 hval og produserte 222 244 fat hvalolje. Dette er den største fangsten for et norsk flytende hvalkokeri noensinne i Antarktis.
I januar 1942 oppdaget mannskapet Reinhard Hardegens ubåt utenfor North-Carolina og kaptein Einar Gleditsch forsøkte å renne ubåten i senk ved å sette full fart rett mot siden av ubåten. Skipet ble senket av tyske ubåter 28. oktober 1942 og 33 mennesker mistet livet.
Henrik H. Langeland
Henrik Helliesen Langeland (født 19. november 1972 i Oslo) er en norsk forfatter og skribent. Han har doktorgrad i litteraturvitenskap fra Universitetet i Oslo, hvor han i 2005 disputerte med en avhandling om På sporet av den tapte tid av Marcel Proust.
Langeland debuterte som forfatter i 2000 med romanen Requiem som var basert på Proust. Hans gjennombrudd som forfatter var konsernmiljøromanen Wonderboy fra 2003 som solgte over 100 000 eksemplarer. I 2007 utgav han boka Francis Meyers lidenskap hvor handlingen var lagt til Universitetet i Oslo. I 2010 utgav han boka Verdensmestrene som var første bind i en romanserie om fire Oslo-familier på 1980- og 1990-tallet. Hauk og due fra 2012 var andre bind i denne serien. I 2021 kom tredje bind i serien, Paradis.
Langeland var redaktør for det litterære tidsskriftet Vinduet fra 2005 til 2008. Langeland har vært styremedlem i Litteraturhuset og i Skiforeningen fra 2011 til 2017, og er styremedlem i Nationaltheatret.
Han var fra 2014 til 2017 engasjert av Aker for å skrive bok om de siste 25 års historie i konsernet, en periode som sammenfalt med Kjell Inge Røkkes tid som majoritetsaksjonær. I mars 2018 la Aker ut bokmanuset på sine nettsider, rett før Tiden forlag skulle publisere boka. I mars 2018 skulle Tiden forlag utgi boken under tittelen ''Eventyrerne. En fortelling om Aker i vår tid,'' men forlaget trakk utgivelsen etter at det viste seg at boken ikke var i samsvar med god sitatpraksis for sakprosautgivelser.
The Kooks
The Kooks er et indierock-band fra Brighton i England, etablert i 2004. Bandet består av Luke Pritchard på vokal og rytmegitar, Dan Logan på bass, Hugh Harris på gitar og Paul Garred på trommer.
Historie
The Kooks startet ved Brighton Institute of Modern Music, der vokalist og gitarist Luke Pritchard fikk med seg tidligere bassist Max Rafferty på et collegeprosjekt. Dette ble grunnlaget for The Kooks. Etter at gitaristen Hugh Harris og trommeslageren Paul Garred ble med i bandet, bestemte de seg for å ta navnet «Kooks», oppkalt etter sangen fra David Bowies album Hunky Dory fra 1971. Da Virgin Records skulle varemerke navnet fant de ut at et svensk band hadde gitt ut singelen «Too Much of Nothing» under det samme navnet.
The Kooks ga ut sin første EP og spilte på Brightons Free Butt Festival, der de ble oppdaget og raskt signerte for Virgin Records. Deres første album Inside In/Inside Out har solgt over 1,5 millioner eksemplarer, og lå på UK Top 20 i over halve 2006. Hitsingelen, Naïve, ble ifølge Pritchard, skrevet da han var 16 år gammel.
Etter utgivelsen av Inside In/Inside Out, dro bandet på turné til USA i oktober 2006. Gruppen spilte utsolgte konserter både i New York og Los Angeles. De spilte også for NME/Radio 1 der det ble så mange mennesker at The Kooks måtte slutte å spille på grunn folk som var i fare for å bli klemt ihjel.
The Kooks har mottatt priser som Best New Act ved Q Awards i 2006 og Best UK and Ireland Act ved MTV Europe Music Awards. Bandet har også en BRIT Awards-nominasjon.
Den 24. august 2007 annonserte The Kooks at de er i studio med Tony Hoffer for å jobbe med sangene på det kommende albumet. Albumet Konk, ble utgitt 14. april 2008.
Hans Johan Johnsen
Hans Johan Johnsen (født 20. juni 1874, død 10. april 1918) var en norsk sjømann fra Tromøy utenfor Arendal som deltok på den første ekspedisjonen som overvinteret på det antarktiske kontinentet. Johnsen deltok som mannskap på den britiske Southern Cross-ekspedisjonen til Antarktis i 1898-1900. Ekspedisjonen hadde som mål å overvintre på det antarktiske fastlandet, undersøke barrieren og kontinentet innover og langs kysten, og foreta meteorologiske, geologiske og biologiske undersøkelser. Ekspedisjonen var ledet av nordmannen Carsten Borchgrevink og bestod av 30 medlemmer. Av disse var 27 norske.
Southern Cross-ekspedisjonen
Hans Johan Johnsen mønstret på DS «Southern Cross» i 1898 som matros og vaktmann. Fartøyet var bygd på Svinodden verft i Arendal i 1886 og hadde tidligere gått under navnet Pollux. Fartøyet var konstruert av den kjente båtbyggeren Colin Archer. DS «Southern Cross» ankom det antaktiske fastland 17. februar 1899 og opprettet en base på Kapp Adare. Her ble to prefabrikerte hytter fra Strømmen Trævarefabrik. Den 2. mars 1899 satte DS «Southern Cross» turen nordover mot New Zealand. En overvintringsekspedisjon på 10 personer ble igjen i basen, som hadde fått navnet Camp Riley. Johnsen ble med båten nordover til New Zealand, hvor han og mannskapet drev med hvalfangst frem til de igjen returnerte til Antarktis. Den 28. januar 1900 ankom DS «Southern Cross» igjen Kapp Adare for å hente hjem overvintringslaget. Ekspedisjonen seilte så inn i Rosshavet for å gjorde vitenskapelige undersøkelser. Den 12. februar 1900 nådde DS «Southern Cross» 78 grader 21 minutter. Det var det sydligste punkt et menneske til da hadde vært. Etter det satte DS «Southern Cross» kursen nordover og den 28.oktober 1900 ankom de Gravsend i Storbritannia. Johnsen mønstret av 1. november og var tilbake i Arendal den 11. november 1900.
Etter ekspedisjonen
Etter Southern Cross-ekspedisjonen (1898-1900) fortsatt Johnsen å seile til sjøs, og fikk seg både styrmanns- og skippereksamen. Han bodde en periode i Texas i USA, men døde i 1918 av lungebetennelse. Han er begravet ved Tromøy kirke.
Dagbok fra ekspedisjonen
Under Southern Cross-ekspedisjonen skrev Hans Johan Johnsen dagbok. I den forteller han om sine opplevelser på ekspedisjonen. Blant annet beskriver han livet ombord på DS «Southern Cross», kampen mot isen, samt dyrelivet og landskapet i Antarktis. Dagboken befinner seg på KUBEN i Arendal og omfatter perioden 1898-1901.
Bitterbergknapp
Bitterbergknapp (Sedum acre) er ei flerårig plante i bergknappfamilien. Navnet har den fått fordi den har en skarp, bitter smak, som har gitt planta navn på de fleste europeiske språk.
Mullutu-Suurlaht
Mullutu-Suurlaht (òg kalt Mullutu Suurlaht eller bare Suurlaht) er den fjerde største innsjøen i Estland, og ligger på øya Saaremaa. Vannet i innsjøen er brakt. Innsjøen har et areal på 14,4 km² og er 2,1 meter dyp på det dypeste.